7. ΒΑΣΙΛΙΚΟΝ ΔΙΑΤΑΓΜΑ της 25 Νοεμ./7 Δεκ. 1937 Περί τίτλων ξενοδοχείων Εκδίδεται κατά το άρθρ.14 του Α.Ν. 431/1937 (ανωτ. αριθ. 4). ΄Αρθρ.1.-1.Έκαστος ξενοδόχος υποχρεούται όπως, εντός έξ μηνών από της δημοσιεύσεως του παρόντος, δηλώση εις το Υφυπουργείον Τύπου και Τουρισμού τον τίτλον του Ξενοδοχείου του. Δια τα μετά την έναρξιν της ισχύος του παρόντος ιδρυόμενα ξενοδοχεία, η προς δήλωσιν του τίτλου εξάμηνος προθεσμία άρχεται από της ενάρξεως της λειτουργίας των. 2.Αι υποβαλλόμεναι δηλώσεις εξετάζονται υπό της Επιτροπής χορηγήσεως αδειών λειτουργίας Ξενοδοχείων, δυναμένης να μη εγκρίνη τους υπ’ αυτής θεωρουμένους ως αναρμόστους ή ακατάλληλους, ή μη ανταποκρινομένους προς την εν γένει συγκρότησιν και εμφάνισιν των οικείων επιχειρήσεων. 3.Αι αποφάσεις της Επιτροπής κοινοποιούνται εις τους ενδιαφερομένους μερίμνη της Διευθύνσεως Τουριστικής Οργανώσεως. 4.Οι εγκρινόμενοι τίτλοι ανακοινούνται εις το Επιμελητήριον Τουριστικών Ξενοδοχείων, όπερ υποχρεούται να τηρή ειδικόν βιβλίον τίτλων, εις ο καταχωρούνται ούτοι, επιμελεία του ενδιαφερομένου. Η καταχώρησις των τιτλων εις το βιβλίον Τίτλων του Επιμελητηρίου αποτελεί απαραίτητον προϋπόθεσιν της παροχής προστασίας προς αποκλειστικήν κυριότητα και χρήσιν του τίτλου. ΄Αρθρ.2.-1.Η συμφώνως τω προηγουμένω άρθρω έγκρισις δημιουργεί δια τον υπέρ ου εξεδόθη, δικαιώματα κυριότητος και χρήσεως του τίτλου, άτινα διαρκούσι, όσον και η εξάσκησις του επαγγέλματος υπό του δικαιούχου και επί δύο εισέτι έτη από της διακοπής αυτής. Μετά την παρέλευσιν της διετίας ο τίτλος δύναται να χρησιμοποιηθή υπό ετέρου Ξενοδοχείου κατά την αυτήν, ως ανωτέρω διαδικασίαν. 2.Η μεταβίβασις της κυριότητος και χρήσεως του τίτλου επιτρέπεται μόνον κατόπιν εγκρίσεως της εν άρθρ.1 του παρόντος επιτροπής, της σχετικής αποφάσεως καταχωρουμένης εις το περιθώριον του Βιβλίου Τίτλων του Επιμελητηρίου Τουριστικών Ξενοδοχείων επιμελεία του νέου κυρίου του τίτλου. 3.Ιδιοκτήτης κτιρίου, όπερ πρόκειται να χρησιμοποιηθή ως Ξενοδοχείον, δύναται να ζητήση παρά της αρμοδίας Επιτροπής την έγκρισιν τίτλου, μετά την οποίαν αποκτά κυριότητα επ’ αυτού, μη μεταβιβαζομένην εις τον μισθωτήν Ξενοδόχον άνευ της συγκαταθέσεως του ιδιοκτήτου του κτιρίου. Ο Ξενοδόχος διατηρεί το δικαίωμα χρήσεως του τίτλου καθ’ όλην την διάρκειαν της εν τω μισθίω παραμονής του. 4.Τίτλοι ξενοδοχείων, ανήκοντες κατά την ισχύν του παρόντος εις τους ιδιοκτήτας των κτιρίων ξενοδοχείων, παραμένουσιν υπό την κυριότητα αυτών εάν εντός έτους από της δημοσιεύσεως του παρόντος ζητήσωσι και λάβωσι την σχετικήν έγκρισιν. ΄Αρθρ.3.-Απαγορεύεται: 1.Η χρησιμοποίησις του ιδίου τίτλου υπό δύο ή πλειόνων Ξενοδοχείων, εντός της αυτής πόλεως, Λουτροπόλεως, θερινής διαμονής, αρχαιολογικού τόπου κλπ. Σελ. 191 Γενικοί νόμοι περί ξενοδοχείων-Επιπλ. δωματίων κλπ 18.Ζ.α.7 Εν η περιπτώσει κατά την δημοσίευσιν του παρόντος πλείονα του ενός ξενοδοχεία φέρουσιν ως ανωτέρω τον ίδιον τίτλον, η Επιτροπή του άρθρ.1 του παρόντος, αποφαίνεται περί του έχοντος επικρατέστερα επί του τίτλου δικαιώματα, των λοιπών υποχρεουμένων, μετά την απόφασιν της Επιτροπής, εις άλλαγήν του τίτλου. 2.Η παραποίησις, η απομίμησις, ή η χρησιμοποίησις τίτλων, προσομοιαζόντων προς άλλους εγκεκριμένους ως και η προσθήκη λέξεων προ ή και μετά τον εγκεκριμένον τίτλον άλλης επιχειρήσεως εφ’ όσον κατά την κρίσιν της αρμοδίας Επιτροπής δύναται να προκληθή όπως δήποτε σύγχισις των επιχειρήσεων. 3.Η χρησιμοποίησις των λέξεων «Πάλας» ή «Παλλάς», είτε ως τίτλων, είτε ως συμπλήρωμα τίτλων υπό ξενοδοχείων, εχόντων ολιγώτερα των πεντήκοντα δωματίων και μη ανηκόντων εις μίαν των κατηγοριών πολυτελείας και α΄ τάξεως. ΄Αρθρ.4.-Η μετάφρασις των τίτλων των ξενοδοχείων εις ξένας γλώσσας υπόκειται εις έγκρισιν της εν άρθρ.1 του παρόντος Επιτροπής άνευ της οποίας απαγορεύεται η αναγραφή οπουδήποτε του τίτλου εις ξένην γλώσσαν. 